Správa zo zahraničnej pracovnej cesty
1.	Účastník ZPC:
Titul, meno a priezvisko:	Ing. Tomáš Valkovič 	
Pracovisko:	Sekcia medzinárodnej spolupráce 
MŠVVaŠ SR, Stromová 1, 813 30 Bratislava 	
Pracovné zaradenie:	Hlavný radca, Odbor bilaterálnej a multilaterálnej spolupráce a programov	
Znalosť jazykov:
	AJ, NJ, FJ

Titul, meno a priezvisko:	RNDr. Mária Slugeňová 	
Pracovisko:	Sekcia medzinárodnej spolupráce 
MŠVVaŠ SR, Stromová 1, 813 30 Bratislava 	
Pracovné zaradenie:	Riaditeľka odboru bilaterálnej a multilaterálnej spolupráce a programov	
Znalosť jazykov:	AJ, NJ
	
2.	Zahraničná pracovná cesta:
Štát:	Rakúsko	
Mesto:	Viedeň	
Vykonaná v doch:	19.11.2010	
Účel cesty:	Účasť na zasadnutí riadiaceho grémia Akcie Rakúsko - Slovensko	
Spôsob financovania:	Cestovné náklady zástupcov MŠVVaŠ SR hradí MŠVVaŠ SR, ostatné náklady sú hradené z prostriedkov Akcie Rakúsko - Slovensko	
		
3.	Rámcový program pobytu:
19.11.2010 7:50	Odchod vlakom z Bratislavy 	
19.11.2010 8:50
19:11.2010 09:30
19.11.2010 16:30
19.11.2010 17:30	Príchod do Viedne 
68. Zasadnutie riadiaceho grémia Akcie Rakúsko - Slovensko
Odchod vlakom z Viedne
Príchod do Bratislavy	
4.	Stručný priebeh ZPC

19.11.2010 (piatok)
- 9:30 – 15:00 68. Zasadnutie riadiaceho grémia Akcie Rakúsko – Slovensko
68. Zasadnutie Akcie Rakúsko-Slovensko sa konalo v budove Rakúskej akadémie vied, pričom Slovenskú republiku  zastupovali:  doc. Ing. Karol Jelemenský, CSc. (STU BA), doc. Ing. Ján Barančík  (SAV) a Ing. Tomáš Valkovič (MŠVVaŠ SR). Za rakúsku stranu sa zasadnutia zúčastnil Mag. Christoph Hahn (Spolkové ministerstvo pre vedu a výskum), Mag. Bernhard Plunger (Rakúska akadémia vied), Univ.Prof. Dipl.-Ing. Dr. Mikuláš Luptáčik (WU Wien), Mag. Michael Schedl (Rakúska agentúra pre medzinárodnú spoluprácu vo vzdelávaní a výskume), Ao.Univ.-Prof. Dr. Helmut Eberhart (Univerzita Graz)
Program rokovania:
1.	Schválenie protokolu zo 67. Zasadnutia riadiaceho grémia Akcie Rakúsko-Slovensko
2.	Správa o aktivitách realizovaných od posledného zasadnutia riadiaceho grémia
3.	Priebežný stav rozpočtu za rok 2010 a schválenie zmeny výdajov na administratívne zabezpečenie Akcie Rakúsko – Slovensko
4.	Schvaľovanie žiadostí o výskumné pobyty
a.	štipendiá pre doktorandov (SK do AT) – schválených 15 žiadostí
b.	štipendiá pre postdoktorandov (SK do AT) – 6 uchádzači sa zúčastnia ústneho pohovoru dňa 26.11.2010 v Bratislave s členmi riadiaceho grémia, ktorí rozhodnú o konečnom udelení štipendií
c.	štipendiá pre bývalých štipendistov Akcie Rakúsko – Slovensko (SK do AT) – schválené 2 žiadosti
5.	Schvaľovanie žiadosti o projektovú podporu – 5 projektov schválených, 1 projekt zamietnutý, o 2 projektoch sa bude dodatočne rozhodovať po predložení doplňujúcich informácií
6.	Schvaľovanie zmien v poskytovaní štipendií a projektovej podpore od roku 2011, ktoré vyplynuli zo spoločnej diskusie členov riadiaceho grémia na predchádzajúcom zasadnutí.
Prijaté zmeny:
a.	Štipendiá
i.	zavedenie nového druhu štipendia – krátkodobé výskumné pobyty (pobyt max. 3 dni)
ii.	zavedenie rovnakej finančnej podpory pre štipendistov z Rakúska a Slovenska pri všetkých druhoch štipendií
iii.	zmena výberového procesu pri štipendiách pre postdoktorandov – jednou z fáz výberového procesu bude hodnotenie žiadosti dvomi externými hodnotiteľmi
b.	Projekty
i.	kooperačné projekty by sa od budúceho roka mali orientovať len na doktorandov a mladých vedeckých pracovníkov
ii.	možnosť získať projektovú podporu na organizovanie školení pre doktorandov (zlepšovanie prezentačných a komunikačných schopností, písanie projektov)
iii.	jeden žiadateľ by mal mať nárok na podporu v rámci Akcie Rakúsko-Slovensko maximálne trikrát, viackrát len vo výnimočných prípadoch, pokiaľ dokáže preukázať, že projekt zakladá novú formu spolupráce medzi partnerskými inštitúciami
7.	Určenie dátumu a miesta konania 69. zasadnutia – 6. máj 2011 Bratislava

5.  Odporúčané závery:
Na základe výsledkov doterajšej činnosti pokračovať v spolupráci za nezmenenej finančnej spoluúčasti MŠVVaŠ SR a Spolkového ministerstva pre vedu a výskum Rakúskej republiky (Bundesministerium für Wissenschaft und Forschung).
6.   Prehľad prinesenej dokumentácie a miesto jej uloženia
Brožúrky: Die OeAD -GmbH- ein Überblick
	          Rückblick auf die 20 Jahre (Publikation der Stiftung Österreich-Ungarn)
- uvedené publikácie sú dostupné na SMS
- podkladové materiály k jednotlivým uchádzačom o štipendiá a projektom sú dostupné v SAIA, n.o.
7.   Osobitne vyhodnotený očakávaný prínos ZPC
Účastníci rokovania sa oboznámili so zmenami v poskytovaní štipendií a projektovej podpory v rámci Akcie Rakúsko – Slovensko od roku 2011. Počas zasadnutia bolo schválených 17 výskumných pobytov a 5 projektov.
Členovia riadiaceho grémia sa zhodli na pokračovaní spolupráce v oblasti poskytovania štipendií a projektovej podpory v roku  2011 podľa pravidiel schválených na 68. Zasadnutí riadiaceho grémia Akcie Rakúsko-Slovensko.
8.    Spôsob zverejnenia výsledkov ZPC, prenos získaných informácií
Správa so zahraničnej pracovnej cesty bude zverejnená na internetovej stránke MŠVVaŠ   SR.

23. novembra 2010 

Správu vypracoval:   Tomáš Valkovič

Správu schválila:      Dagmar Hupková, GR SMS MŠVVaŠ SR

			Mária Slugeňová, RO 061 MŠVVaŠ SR

Rozdeľovník :		Sekcia medzinárodnej spolupráce MŠ SR - 062